CELEX: 52005PC0282
Language: sl
Date: 2005-06-22
Title: Spremenjeni predlog direktiva Evropskega parlamenta in Sveta o varstvu podzemne vode pred onesnaževanjem (predložena s strani Komisije v skladu s členom 250(2) Pogodbe ES)

KOMISIJA EVROPSKIH SKUPNOSTI

                                           Bruselj, 22.6.2005
                                           KOM(2005) 282 končno

                                           2003/0210 (COD)

                           Spremenjeni predlog

       DIREKTIVA EVROPSKEGA PARLAMENTA IN SVETA

             o varstvu podzemne vode pred onesnaževanjem

     (predložena s strani Komisije v skladu s členom 250(2) Pogodbe ES)

SL                                                                        SL
 ---pagebreak---                                                          2003/0210 (COD)

                                         Spremenjeni predlog

                    DIREKTIVA EVROPSKEGA PARLAMENTA IN SVETA

                          o varstvu podzemne vode pred onesnaževanjem

     28. aprila 2005 je Evropski parlament ob prvi obravnavi glasoval o spremembah predloga za
     Direktivo Evropskega parlamenta in Sveta o varstvu podzemne vode pred onesnaževanjem
     (COM(2003)550 konč.).
     Člen 250(2) Pogodbe ES navaja, da dokler Svet ne odloči, lahko Komisija spreminja svoj
     predlog kadar koli med postopkom za sprejetje akta Skupnosti.

     Komisija poda svoje mnenje o spremembah, ki jih je sprejel Evropski parlament.

     1.      OZADJE

     Predložitev predloga Svetu in Evropskemu parlamentu (COM(2003) 550 konč. –
     2003/0210(COD)) v skladu s členom 175(1) Pogodbe ES: 19. september 2003

     Mnenje Evropskega ekonomsko-socialnega odbora: 31. marec 2004

     Mnenje Odbora regij: 12.02.2004.

     2.      CILJ PREDLOGA KOMISIJE

     Podzemna voda je pomemben naravni vir, ki se v večji meri uporablja za pitno vodo, v
     industriji in kmetijstvu. Prav tako ima visoko okoljsko vrednost, saj vpliva na površinske
     vode in močvirja ter tako predstavlja ključni del vodnega ciklusa, ki ga je treba zavarovati.

     Varstvo podzemne vode pred onesnaženjem je bilo predmet pravnih aktov Skupnosti od leta
     1980 in pred kratkim tudi okvirne direktive o vodah, ki je bila sprejeta leta 2000.

     Toda še vedno manjkajo jasna merila za opredelitev okoljskih ciljev kakovosti podzemnih
     voda in zlasti dobrega kemijskega stanja. Poleg tega so potrebni posebni ukrepi za
     preprečevanje in nadzor onesnaževanja podzemnih voda. Do tega spoznanja je prišlo že ob
     okvirni direktivi o vodah, tako da člen 17 navedene direktive določa, da Komisija sestavi
     predlog, ki bo obravnaval ta vprašanja.

     Ob upoštevanju navedenega in po izčrpnih posvetovanjih z interesnimi skupinami je Komisija
     septembra 2003 pod sklicem COM(2003)550 objavila predlog za novo direktivo o varstvu
     podzemne vode pred onesnaženjem. Ta predlog vsebuje naslednje ključne elemente:

     • shemo skladnosti za ocenjevanje dobrega kemijskega stanja podzemne vode za omejeno
       število onesnaževal, kjer veljajo obstoječi standardi Skupnosti;

SL                                                2                                                  SL
 ---pagebreak---      • merila za ocenjevanje kemijskega stanja podzemne vode, ki temeljijo na okoljskih
       standardih kakovosti in jih oblikujejo države članice na ustrezni ravni (na ravni
       nacionalnega organa, povodja ali telesa za podzemno vodo), odvisno od različic naravnih
       pogojev podzemne vode, ugotovljenih obremenitev in s tem povezanih kemičnih snovi;

     • merila za ugotavljanje pomembnega in stalno naraščajočega trenda koncentracije
       onesnaževala v podzemnih vodah in določanje izhodišča za njegov obrat;

     • merila za preprečevanje ali omejevanje neposrednega – in zlasti posrednega – vnašanja
       onesnaževal v podzemno vodo.

     Predlog navaja jasne opredelitve, ki bodo zagotavljale doseganje okoljskih ciljev okvirne
     direktive o vodah v zvezi s podzemno vodo. Prav tako predlog dosega pravo ravnovesje med
     vprašanji, ki jih je treba obravnavati na ravni Skupnosti, in tistimi, ki ji je bolje pustiti v
     presojo državam članicam.

     3.      MNENJE KOMISIJE O SPREMEMBAH, KI JIH JE SPREJEL EVROPSKI PARLAMENT

     28. aprila 2005 je Evropski parlament sprejel 89 sprememb od predlaganih 123. O osmih
     spremembah – 1, 15, 18, 29, 38, 58, 71 in 88 – se je glasovalo po delih. Pri spremembi 58 so
     parlamentarci podprli le prvi del. O drugih spremembah ni glasovalo po delih.

     Komisija meni, da je večje število sprememb, ki jih je podprl Parlament, v celoti, načelno ali
     deloma sprejemljivo, saj razjasnijo ali izboljšujejo predlog Komisije, zlasti glede sheme
     skladnosti v zvezi z dobrim kemijskim stanjem podzemnih voda.

     Podrobna razlaga stališča Komisije o spremembah Evropskega parlamenta je sledeča:

     3.1.    Spremembe, ki jih je Komisija sprejela v celoti

     Sprememba 1 spreminja naslov predloga in razjasni, da predlog obravnava le kemično
     onesnaženje podzemne vode. To je v skladu s cilji Okvirne direktive o vodah 2000/60/EC
     (WFD).

     Sprememba 5 pojasnjuje besedilo uvodne izjave 3, kar je sprejemljivo, saj je v skladu z izjavo
     o preprečitvi poslabšanja kakovosti vode WFD.

     Nova uvodna izjava, predlagana s spremembo 9, ki se nanaša na vpliv okoljskih standardov
     kakovosti na raven varstva okolja in na delovanje notranjega trga, je sprejemljiva.

     Sprememba 13 vnaša novo uvodno izjavo glede shranjevanja in obnove podzemne vode, ki
     pojasnjuje določbe WFD in je zato v celoti sprejemljiva. Še ena nova uvodna izjava,
     predlagana s spremembo 14, o primerljivosti rezultatov spremljanja je prav tako sprejemljiva
     in je v skladu s spremembo 41 Priloge V WFD.

     Nova opredelitev o koncentraciji ozadja, ki jo uvaja sprememba 22, je sprejemljiva in v
     skladu s spremembo 71.

     Sprememba 25 predlaga dodajanje novih besedil v naslov člena 3, kar je sprejemljivo (merila
     res zadevajo tako oceno kot razvrščanje kemijskega stanja podzemnih voda).

SL                                                 3                                                   SL
 ---pagebreak---      Sprememba 91 določa, da kadar so naravne ravni onesnaževal, najdenih v telesu podzemne
     vode ali skupini teles podzemne vode nad standardom kakovosti iz Priloge I ali II (npr.
     standardi, določeni na nacionalni ravni) je treba upoštevati ravni ozadja, da se določi meja
     med slabim in dobrim kemijskim stanjem podzemne vode. Za Komisijo je to sprejemljivo.

     Sprememba 29 (v zvezi s spremembo 28) je sprejemljiva, saj izboljšuje pravno jasnost ocene
     kemijskega stanja podzemnih voda.

     Sprememba 35, ki črta člen 4(3), je sprejemljiva ob upoštevanju, da sprememba 36 prevzame
     to določbo (glej opombo spodaj).

     V zvezi s členom 5 sprememba 37 pojasnjuje, da povečanje koncentracij zaradi naravnih
     geoloških procesov tukaj ni zajeto, kar izboljšuje besedilo predloga. Predlagane spremembe v
     zvezi s spremembo 38 so sprejemljive in skladne s sprejetjem spremembe 24. Nazadnje je
     sklic na posebno oceno trenda in obračanje trenda za točkovne vire onesnaževanja, kot ga
     predlaga sprememba 39, prav tako sprejemljiv.

     Sprememba naslova člena 6, ki ga predlaga sprememba 42, je sprejemljiva, saj je skladna z
     določbami WFD (člen 4.1(b)(i)).

     Sprememba „k“ v „in“ v členu 8, kot jo predlaga sprememba 55, je sprejemljiva. Obe prilogi
     se lahko spremenita zaradi prilagoditve znanstvenemu in tehničnemu napredku.

     V zvezi s Prilogo I so spremembe glavnega naslova in naslova dela B, kot jih predlagata
     spremembi 57 in 59, sprejemljive.

     Sprememba 60 je sprejemljiva, saj je sklic na določbe Direktive 96/676/EGS (Direktiva o
     nitratih) zadosten.

     Standard za pesticide 0,5 µg/l, ki ga predlaga sprememba 63, je izpeljan iz Direktive
     91/414/EGS in je sprejemljiv. Sprememba 64 je prav tako sprejemljiva, saj je v celoti v
     skladu z določbami WFD.

     Ločitev sintetičnih snovi in kazalcev (namesto onesnaževal), kot jo predlaga sprememba 90,
     je za Komisijo sprejemljiva.

     Uporaba podzemne vode za prehrano ljudi je v smislu spremembe 68 sprejemljiva. Črtanje
     odstavka 2.3 dela B Priloge III, kot ga predlaga sprememba 72, je sprejemljivo, le da je treba
     upoštevati stroške pri sprejemanju ukrepov in ne pri določanju standardov kakovosti
     podzemne vode.

     V zvezi s Prilogo IV sta sprememba 73, ki povezuje člen 5 in Prilogo IV, in del spremembe
     74, ki obravnava oceno meritev, sprejemljivi. Sprememba 75 glede statističnih vidikov
     trendov kakovosti podzemne vode je prav tako sprejemljiva.

     Sprememba 81, ki obravnava tveganja, ki jih je treba oceniti, kadar upoštevamo obračanje
     trendov, je prav tako sprejemljiva. Na koncu spremembi 82 in 87 izboljšujeta jasnost besedila
     glede obračanja trendov in sta prav tako sprejemljivi.

SL                                                 4                                                  SL
 ---pagebreak---      3.2.    Spremembe, ki jih je Komisija sprejela deloma ali načelno

     Sprememba 2 spreminja besedilo uvodne izjave 1 in uvaja nov stavek. Prvi del te spremembe
     ni sprejemljiv, saj ni v skladu z načeli varstva podzemne vode iz okvirne direktive o vodah, ki
     predvideva varstvo podzemnih voda kot del širšega varstva z njimi povezanih vod in
     kopenskih ekosistemov. Drugi del spremembe je v skladu z okoljskimi cilji WFD in njenim
     členom 7 in je zato sprejemljiv. Besedilo se potem glasi tako:

     (1) Podzemna voda je dragocen naravni vir, ki ga je treba varovati pred kemičnim
     onesnaževanjem. To je še zlasti pomembno za ekosisteme, odvisne od podzemne vode, in za
     uporabo podzemne vode za oskrbo s pitno vodo v prehrani ljudi.

     Izraz „okvirni“ se s spremembo 6 vključi v uvodno izjavo 4. Toda določbe v WFD za varstvo
     podzemne vode niso okvirne. Pravzaprav so precej obširne in podrobne (opredelitve, raven
     varstva, značilnosti, varovana območja, varovanje virov pitne vode, spremljanje, načrt
     ukrepov). V spremembi se zato mora nadomestiti „okvirni“ s „splošni“.

     Navedba, uvedena v novo uvodno izjavo s spremembo 8, za kmetijsko/gozdarsko prakso je
     načeloma sprejemljiva. Res je sklicevanje na SKP in načrte za razvoj podeželja razumljivo,
     saj bodo kmetje morda morali spremeniti kmetijsko prakso, pustiti širše varovalne pasove,
     ponovno določiti poplavna področja itd. Bolje je uporabiti besedo „izdelava“ kot pa „razvoj“.
     Besedilo se potem glasi tako:

     (5a) Varovanje podzemne vode lahko na nekaterih območjih zahteva spremenjeno
     kmetijsko/gozdarsko prakso, kar lahko privede do izgube dohodka. To je treba upoštevati
     pri izdelavi načrtov za razvoj podeželja v okviru preoblikovane SKP.

     Sprememba 12 uvaja novo uvodno izjavo, ki navaja sklicevanje na znanstveno znanje glede
     problematičnih snovi, kot so endokrine aktivne snovi. To je konstruktivna pripomba, ki je
     načeloma sprejemljiva. Predlagano besedilo se glasi takole:

     (7a) Pojasniti je treba, vnose katerih onesnaževal je treba preprečiti in omejiti, zlasti ob
     upoštevanju znanstvenih spoznanj glede nevarnih snovi, kot so npr. endokrine aktivne
     snovi.

     Sprememba 15 vnaša merila za oceno zalog podzemne vode v člen 1 in sklicevanje na člen 4
     WFD, kar je deloma sprejemljivo. Zlasti točka (b) v zvezi s kvantitativnim statusom
     podzemne vode ni sprejemljiva zaradi razlogov, navedenih zgoraj (spremembi 7 in 80).
     Zadnji stavek spremembe 15 je sprejemljiv z manjšimi spremembami. Toda točka (c) je s tem
     zadnjim stavkom odveč in se črta. Besedilo se potem glasi tako:

     Ta direktiva določa posebne ukrepe, kot je navedeno v členu 17(1) in (2) Direktive
     2000/60/ES, za preprečevanje in nadzorovanje onesnaževanja podzemne vode s
     kemikalijami. Ti ukrepi lahko vključujejo zlasti:

     a)      merila za oceno dobrega kemijskega stanja podzemne vode; in

     b)      merila za ugotavljanje in obračanje pomembnih in stalnih trendov naraščanja in
             za določanje izhodišč za njihovo obračanje.

     Ta direktiva želi dopolniti določbe člena 4(1)(b)(i) Direktive 2000/60/ES, da bi preprečili ali
     omejili vnos onesnaževal v podzemno vodo in poslabšali stanje vseh teles podzemne vode.

SL                                                 5                                                   SL
 ---pagebreak---      Sprememba 17 je načeloma sprejemljiva. Izraz „mejne vrednosti“ ločuje med okoljskimi
     standardi kakovosti (OSK) podzemne vode, ki so določeni na ravni EU, in OSK, določenimi
     na ravni držav članic. Dokler obstaja jasno ločevanje med tema dvema vrstama OSK,
     Komisija ne vztraja na ohranitvi tega izraza. Naslednja opredelitev bi lahko pojasnila obseg in
     vlogo standardov kakovosti podzemne vode:

     1. ‚Standard kakovosti podzemne vode‛ pomeni okoljski standard kakovosti, določen na
     ravni Skupnosti ali držav članic v skladu s členom 3, izražen s koncentracijo določenega
     onesnaževala, skupine onesnaževal ali kazalca onesnaževanja podzemne vode, ki zaradi
     varovanja zdravja ljudi in okolja ne bi smel biti presežen.

     Sprememba 19 je načeloma sprejemljiva. Toda ni v skladu s spremembo 20. Naslednja
     opredelitev je z vključitvijo pomembnih elementov iz obeh sprememb primernejša:

     3. ‚vnos onesnaževala v podzemno vodo‛ pomeni neposredni ali posredni vnos onesnaževala
     v podzemno vodo, ki je posledica človekove dejavnosti.

     Sprememba 24 je načeloma sprejemljiva. Ta sprememba bi morda morala biti popravljena,
     tako da bi označevala referenčno leto 2007 namesto „2007 in 2008“.

     Sprememba uvodnega dela člena 3 s spremembo 26 je načeloma sprejemljiva. Toda besedilo
     bi bilo treba ponovno oblikovati tako, da bi odražalo dejstvo, da se je določanje značilnosti iz
     člena 5 Direktive 2000/60/ES že izvedlo. Sklicevanje na razdelka 2.4.5 in 2.5 se neposredno
     veže na člen 8 Direktive 2000/60/ES, ki se tukaj ne bi smel ponoviti. Predlagana je druga
     možnost besedila:

     1. Za ocenjevanje kemijskega stanja telesa podzemne vode ali skupine teles podzemne vode
     v skladu z razdelkoma 2.4.5 in 2.5 Priloge V Direktive 2000/60/ES države članice uporabijo
     naslednja merila:

     Sprememba 28, ki pojasnjuje določbe glede sheme skladnosti v novem odstavku 1b člena 3, je
     načeloma sprejemljiva. Toda formulacija predlagane spremembe je problematična, saj je v
     nekaterih tehničnih podrobnostih v nasprotju z zahtevami okvirne direktive o vodah. Poleg
     tega formulacija na drug način ponovi, kar je predlagano s spremembo 29. Za izboljšanje
     logičnega sosledja se predlaga, da člen 3 ob upoštevanju vidikov skladnosti v členu 4 določa
     samo merila za oceno kemijskega stanja podzemne vode, pojasnjuje zveze med kemijskimi
     stanji podzemne vode in standardi kakovosti podzemne vode (vključno s tistimi, ki jih
     določijo države članice). Besedilo, predlagano s spremembo 28, bo zajeto v revidiranem členu
     4 (osredotočenje na vidike skladnosti) in s tem povezni prilogi.

     Sprememba 30 je povezana s spremembo opredelitve, predlagane s spremembo 17, ki je
     načeloma sprejemljiva, če opredelitev jasno navaja, da se standardi lahko določijo na evropski
     ali nacionalni ravni ali na ravni povodja ali telesa podzemne vode. Enako velja za spremembe
     31 (člen 4(1), 34 (člen 4(2), 69, 70 in 71 (del B Priloge I), ki so načeloma sprejemljive. To je
     prav tako povezano s spremembo 32, ki pojasnjuje povezave med standardi kakovosti in
     ravnmi snovi, ki so naravno prisotne v vodi, in sprememebo 33, ki obravnava zahtevo po
     usklajevanju določanja standardov kakovosti na področjih mednarodnih povodij. Kot je
     predlagano zgoraj, bi člen 3 zajemal Merila za oceno kemijskega stanja podzemne vode in
     spremembe, predlagane s spremembami 31, 32, 33, 34 in 36, medtem ko bi se člen 4
     osredotočil le na Postopek za oceno kemijskega stanja podzemne vode. To bi tudi omogočilo,
     da se s spremembo 30 poenostavi naslova, za katerega se meni, da je predolg, .

SL                                                  6                                                   SL
 ---pagebreak---      Vstavitev novega odstavka o meritvenih metodah (sprememba 41) je načeloma sprejemljiva,
     saj bo spodbujala doslednost pri meritvenih metodah; toda oblikovano besedilo bo treba
     pregledati, saj je kot tako preobsežno in nesorazmerno z ostalim besedilom. Predlagano je
     spremenjeno besedilo:

     Člen 5a – Meritvene metode

     1.      Države članice opredelijo meritvene metode za snovi ali skupino snovi, vključno s
             standardnimi metodami Evropskega odbora za standardizacijo ali nacionalnimi
             metodami, za katere so v skladu s členom 3 določeni standardi kakovosti podzemne
             vode za vso Skupnost ali na nacionalni ravni, in jih sporočijo Komisiji skupaj s
             poročilom o s spremljanju programov v skladu s členom 8 Direktive 2000/60/ES.

     2.      Komisija v skladu s členom 8(3) in členom 21 Direktive 2000/60/ES ugotovi
             učinkovitost metode in meril nadzora kakovosti za vsako meritveno metodo iz
             odstavka 1, da bi zagotovila podlago za dokazovanje primerljivosti rezultatov
             spremljanja in preveri, da podatki o spremljanju izpolnjujejo ta merila pred
             poročanjem v skladu s členom 13 Direktive 2000/60/ES.

     Glede na člen 6 je zamisel, predlagana v spremembi 46, da se vključijo zahteve o spremljanju,
     povezane z merili glede izpustov, načeloma sprejemljiva, saj te zahteve niso zajete v WFD.
     Toda bolje bi bilo preprosto označiti, da Ukrepi iz odstavka 2 se bodo spremljali v skladu z
     določbami iz člena 11(5) Direktive 2000/60/ES.

     Sprememba 47 glede najboljše okoljske prakse in najboljše razpoložljive tehnologije je
     načeloma prav tako sprejemljiva, toda oblikovano besedilo bo treba pregledati, saj bi to
     sklicevanje omejilo dejavnosti, določene z Direktivo IPPC. Spremenjeno besedilo bi lahko
     bilo naslednje: Ukrepi, predvideni s tem členom, upoštevajo uveljavljeno najboljšo prakso,
     vključno z najboljšo okoljsko prakso in najboljšimi razpoložljivimi tehnologijami,
     določenimi v zadevnih pravnih aktih Skupnosti.

     Sprememba 48 je prav tako načeloma sprejemljiva, toda bi zahtevala novo oblikovanje
     besedila. Druga možnost besedila bi lahko bila: Kadar je vnos onesnaževal dovoljen v skladu
     s pogoji iz odstavka (b) tega odstavka, se bodo razpršeni viri onesnaževanja, ki vplivajo na
     kemijsko stanje podzemne vode, upoštevali kadar koli bo tehnično mogoče.

     Uvedba stopnje fleksibilnosti v shemo skladnosti, kot jo predlaga sprememba 58, je načeloma
     sprejemljiva. Toda to besedilo ponavlja določbe, ki so že zajete v besedilu spremembe 29.
     Manjka le element iz stavka „ustrezni preizkusi se izvedejo v zgornjem vodonosniku“, ki je
     uporaben predlog, ki bi se vendar moral vključiti v drug člen ali prilogo v zvezi s skladnostjo.

     Glede na Prilogo II se načelo o skupnem postopku določitve standardov kakovosti podzemne
     vode, kot ga predlaga sprememba 65, načeloma sprejme, čeprav predlagana metodologija
     zahteva nadaljnjo izdelavo, kar je bil namen izvirnega predloga Komisije. Poleg tega besedilo
     ponovi določbe, ki so predlagane s spremembo 29. Zato se predlaga, da se ta del ponovno
     oblikuje (postane del A Priloge II) z naslovom „Smernice za določitev standardov kakovosti
     podzemne vode s strani držav članic v skladu s členom 3 “, vključno z besedilom,
     predlaganim s spremembo 71, ki se mora uskladiti s spremembo 22 („koncentracija ozadja“)
     in s spremembo navedbe „najboljša strokovna ocena“ v navedbo, za katero je manjša možnost
     različnih razlag.

SL                                                  7                                                   SL
 ---pagebreak---      Glede dela A Priloge III sprememba 89 predlaga preureditev izvirne preglednice snovi, ki se
     lahko pojavijo naravno ali kot posledica onesnaževanja. To je načeloma sprejemljivo. Toda
     zaradi ohranitve sosledja, določenega za člene 3 in 4, se predlaga uvrstitev te preglednice v
     del B Priloge II (ter se tako sledi zgornjim smernicam) in da se vključijo vsi vidiki v zvezi s
     skladnostjo v revidirano Prilogo III. Poleg tega se bi stolpec „opombe“ lahko preprosto
     vključil v naslov dela A.1 na naslednji način (vključno s sprotno opombo):

         DEL A.1: MINIMALNI SEZNAM SNOVI ALI IONOV, KI SE POJAVIJO NARAVNO IN KOT POSLEDICA
                 ČLOVEKOVIH DEJAVNOSTI IN ZA KATERE SE OD DRŽAV ČLANIC ZAHTEVA , DA ZANJE
                                                                                        1
                   DOLOČIJO STANDARDE KAKOVOSTI ZA PODZEMNO VODO V SKLADU S ČLENOM 3

                               Snov ali ion

                               amonij

                               arzen

                               kadmij

                               svinec

                               živo srebro

                               trikloretilen

                               tetrakloretilen

     Glede dela B Priloge III je sprememba 66 načeloma sprejemljiva, saj je skladna z ostalimi s
     tem vprašanjem povezanimi spremembami, ki zadevajo določitev standardov kakovosti
     podzemne vode s strani držav članic. V skladu z zgornjimi pripombami se kljub vsemu
     predlaga, da se informacije, ki jih predložijo države članice in so izvirno zajete v tej prilogi,
     prenesejo v Prilogo II, del C zaradi izboljšanja sosledja „meril za določitev standardov
     kakovosti podzemne vode“ (sedaj zajeti v členu 3 in Prilogi II), ki jim sledi „ocena
     kemijskega stanja podzemne vode“ (sedaj zajeta v členu 4 in Prilogi III).

     Sprememba 67 je načeloma sprejemljiva. Zaradi doslednosti je dodano besedilo treba
     dopolniti s „povodjem ali ravnijo telesa podzemne vode“ in ga uvrstiti v del C Priloge II, kot
     je predlagano zgoraj.

     Spremembe 76, 77, 78, 83, 84 in 85, ki obravnavajo roke za oceno in obračanje trenda, so
     načeloma sprejemljive. Toda roki, ki so bili predlagani v izvirni prilogi so temeljili na izidu
     razprav s tehničnimi strokovnjaki za podzemne vode iz držav članic, kar je privedlo do
     tehničnega poročila, izdelanega v okviru izvajanja skupne strategije okvirne direktive o
     vodah. Samovoljno spreminjanje teh rokov bi lahko bilo problematično s tehničnega vidika.
     Zato se predlaga poenostavitev tega dodatka z določitvijo splošnih obvezujočih predpisov,
     toda brez vključevanja numeričnih vrednosti in ob upoštevanju predloga spremembe 79, ki
     zadeva izhodišča za oceno trendov kvalitete podzemne vode.

     1
              Ta seznam morajo države članice dopolniti po analizi, izvedeni v skladu s členom 5 Direktive
              2000/60/ES, z vsemi onesnaževali, ki ogrožajo telesa podzemne vode.

SL                                                     8                                                     SL
 ---pagebreak---      3.3.     Spremembe, ki jih Komisija ni sprejela

     Nova uvodna izjava, ki jo uvaja sprememba 3, ni sprejemljiva, saj niso vsa telesa podzemne
     vode uporabljena za proizvodnjo pitne vode in zahtevati od vseh teles podzemne vode, da
     upoštevajo standarde kakovosti, ki se bodo uporabljali za pitno vodo, je nerealno.

     Sprememba 95 zadeva raziskave in uporabo rezultatov raziskav. Spodbujanje novih raziskav
     se bi moralo doseči s 6. in 7. okvirnim programom za raziskave in ne z direktivo o podzemni
     vodi. Zato ta sprememba ni sprejemljiva. Iz istega razloga sprememba 100, ki uvaja določbo v
     členu 6 (nov odstavek (c)) za raziskave in diseminacijo, prav tako ni sprejemljiva.

     Sprememba 4 vstavlja novo uvodno izjavo, ki ni sprejemljiva, saj okvirna direktiva o vodah
     predvideva različne ravni varovanja podzemne vode in površinskih voda. Medtem ko je
     kemijsko stanje podzemne vode res opredeljeno v povezavi z njegovim vplivom na povezane
     površinske vode, ta sprememba zato ni v skladu z WFD.

     Sprememba 7 uvaja novo uvodno izjavo v zvezi s kvantitativnim statusom podzemne vode.
     To ni sprejemljivo, saj določbe glede kvantitativne ocene že obstajajo v WFD, kjer je tudi
     navedena obvezna zagotovitev ravnovesja med odvzemom in obnovo teles podzemne vode in
     s tem povezanimi zahtevami za spremljanje in ocenjevanje. Ta sprememba je zato odvečna.
     Enaka obrazložitev velja za spremembo 80 o novi določbi v Prilogi IV.

     Sprememba uvodne izjave 6 s spremembo 10 o ugotavljanju pomembnega padajočega trenda
     ni sprejemljiva. Sprememba zadeva kvantitativni status podzemne vode, ki ga že primerno
     pokriva WFD in je zato odvečna.

     Sprememba 11 vstavlja novo poved na koncu uvodne izjave 7, s katero določa, da morajo biti
     ustrezne določbe Direktive 80/68/EGS vključene v to direktivo, kar ni sprejemljivo. Besedilo,
     ki ga predlaga Komisija, je v celoti skladno z Direktivo 80/68/EGS, toda dosega cilje na
     drugačen način. Vključitev določb iz direktive iz 80. let v besedilo, sestavljeno leta 2004, je
     neustrezno in ni najboljši način za oblikovanje zakonodaje.

     Vstavitev novega odstavka 2a v člen 1 s spremembo 16 podvaja določbe WFD in je zato
     odvečna. Ugotavljanje značilnosti teles podzemne vode izvajajo države članice v skladu s
     členom 5 WFD.

     Komisija ne more sprejeti sprememb 18, 21, in 23. Uvedba izraza „okoljsko“ pomemben
     (sprememba 18) bi lahko pomenila različno razlago držav članic glede tega, kaj je pomembno.
     Poleg tega je opredelitev izraza poslabšanje (sprememba 21) že vključena v okvirno direktivo
     o vodah (člen 4). Nazadnje sprememba 23 uvaja opredelitev zgodovinsko onesnaženih
     področij. Medtem ko se Komisija zaveda, da so taka področja problematična, pa je njihova
     vključitev v ta predlog izven področja uporabe pooblastil, predvidenih v členu 17 WFD. Iz
     tega razloga Komisija tudi ne more sprejeti spremembe 93, ki uvaja določbo glede
     rehabilitacije področij, ki so utrpeli dolgotrajno onesnaženje (člen 3, nova odstavka (c) in (d))
     in spremembe 49 o neposrednih in posrednih izpustih z zgodovinsko onesnaženih področij
     (člen 6, novi odstavek 2d).

     Novi odstavek 1a, ki ga uvaja sprememba 27, ni v skladu z opredelitvijo dobrega kemijskega
     stanja podzemne vode, kot je določeno v preglednici 2.3.2 Priloge V WFD. Kemijsko stanje
     podzemne vode je povezano z njegovim vplivom na povezano površinsko vodo. Tako bi bilo

SL                                                  9                                                    SL
 ---pagebreak---      neskladno, če bi okoljski standardi kakovosti podzemne vode temeljili na človeških in
     ekološko-toksikoloških merilih onesnaževal.

     Način, kako bo načrt ukrepov deloval, bodo odločile države članice, zato ni primerno navajati
     preference glede narave ukrepov, ki jih je treba sprejeti, kot to predlaga sprememba 40. Zato
     ta sprememba ni sprejemljiva.

     Sprememba 88 ni sprejemljiva. Zlasti točka (c) je odveč z določbami člena 11(3)(f) Okvirne
     direktive o vodah in je že zajeta s spremembo 13.

     Sprememba 50 ponavlja zahtevo točke 7.6 Priloge VII.A WFD. Enako velja za spremembo
     51, ki ponavlja, kar že določa obstoječi člen. Načelo „plača povzročitelj obremenitve“ že
     pokriva člen 9 WFD, kar pomeni, da je sprememba 52 odveč. In medtem ko velja, da je za
     varovana območja treba izdati priporočila, ne bi bilo razumno upoštevati vseh možnih
     primerov v sedanji direktivi, kot to predlaga sprememba 54, kot so zdravilišča in zdravilni
     vodni viri. Zato ta sprememba ni sprejemljiva.

     Nov odstavek, ki ga uvaja sprememba 56, ni sprejemljiv, saj je zbiranje podatkov v okviru te
     direktive že urejeno z WFD.

     Sprememba 62 ni sprejemljiva, saj določbe Direktive 91/4147EGS (Direktiva o
     fitofarmacevtskih sredstvih) ostajajo veljavne.

     3.4.    Spremenjeni predlog

     V skladu s členom 250(2) Pogodbe ES Komisija spreminja svoj predlog, kot je določeno
     zgoraj.

SL                                                10                                                 SL